ছাং-ও ৭
ছাং-ও ৭ (চীনা: 嫦娥七号; ফিনিন: Cháng'é qīhào) একটি পূর্ব-পরিকল্পিত স্বয়ংক্রিয় যন্ত্রচালিত (রোবটচালিত) চীনা চন্দ্রানুসন্ধান অভিযান (মহাকাশযান), যেটিকে ২০২৪ সালে চাঁদের দক্ষিণ মেরুকে লক্ষ্য করে উৎক্ষেপণের প্রত্যাশা করা হচ্ছে। পূর্বসূরীগুলির মতো ছাং-ও ৭ মহাকাশযানটিকেও চীনের চন্দ্রদেবী ছাং-ও-র নামে নামকরণ করা হয়েছে। অভিযানটিতে একটি আবর্তক যান, একটি অনুপ্রচার কৃত্রিম উপগ্রহ, একটি চন্দ্র অবতরণ যান, একটি চন্দ্র বিচরণ যান ও একটি ক্ষুদ্র লম্ফমান এষণী অন্তর্ভুক্ত করা হয়েছে।